दूसरे समाज की युवती से रिश्ते पर समाज को आपत्ति, कुलदीप बिश्नोई से इस्तीफा मांगा
Haryana BJP Leader Kuldeep Bishnoi's Son Chaitanya Bishnoi Engagement Latest Photos And Videos - हरियाणा के पूर्व विधायक व भाजपा नेता कुलदीप बिश्नोई छोटे बेटे चैतन्य बिश्नोई की सगाई पर घिर गए हैं। चैतन्य की 25 फरवरी को दिल्ली में सृष्टि अरोड़ा से सगाई हुई है
हरियाणा के पूर्व विधायक व भाजपा नेता कुलदीप बिश्नोई छोटे बेटे चैतन्य बिश्नोई की सगाई पर घिर गए हैं। चैतन्य की 25 फरवरी को दिल्ली में सृष्टि अरोड़ा से सगाई हुई है। इसका पता चलते ही बिश्नोई समाज के कुछ लोग नाराज हो गए है। बिश्नोई समाज के कुछ लोग ने कुलदीप बिश्नोई को अखिल भारतीय बिश्नोई महासभा का संरक्षक पद छोड़ने को कहा है।
उनका कहना है कि कुलदीप बिश्नोई ने बेटे की सगाई समाज से बाहर की है। उनकी होने वाली बहू सृष्टि अरोड़ा पंजाबी फैमिली से जुड़ी हैं। हालांकि अभी इसको लेकर बिश्नोई परिवार की कोई प्रतिक्रिया सामने नहीं आई है। इससे पहले बड़े बेटे भव्य बिश्नोई की भी सगाई टूट चुकी है।
वीडियो में झूम रहा पूरा परिवार
चैतन्य बिश्नोई और सृष्टि बिश्नोई की सगाई की कुछ फोटो और वीडियो सोशल मीडिया पर अपलोड की गई हैं। इन वीडियो में पूरा बिश्नोई परिवार सगाई की खुशी में डांस कर रहा है। इसमें भव्य बिश्नोई, उनकी बहन सिया बिश्नोई, मां रेणुका बिश्नोई, कुलदीप बिश्नोई भी भी मेहमानों के साथ डांस करते नजर आ रहे हैं।
सोशल मीडिया पर कुलदीप के इस्तीफे की मांग
बिश्नोई समाज के कुछ लोगों ने कुलदीप बिश्नोई से अखिल भारतीय बिश्नोई महासभा के संरक्षक पद से इस्तीफे के मांग की है। लोग दूसरे समाज की युवती से सगाई होने पर आपत्ति जता रहे हैं। बिश्नोई समाज के सोशल मीडिया पेज जंभसार मीडिया पर लोग अपने विचार रख रहे हैं।
लोगों का कहना है कि यदि कुलदीप बिश्नोई संरक्षक न होते तो हमें कोई आपत्ति नहीं थी। परंतु उनके द्वारा ऐसी हरकत बार-बार की जाती है तो यह समाज के गले नहीं उतर रही। उन्हें अपने पद से त्यागपत्र दे देना चाहिए।
पहले भव्य की भी हुई थी सगाई
आदमपुर के विधायक भव्य बिश्नोई की सगाई भी पहले एक युवती के साथ हुई थी। परंतु कुछ समय बाद यह सगाई टूट गई थी। हालांकि सगाई टूटने के कोई कारणों का पता नहीं लगा। इसके बाद भव्य ने अपने राजनीतिक करियर पर फोकस किया। इसके बाद वह इस बार आदमपुर उपचुनाव लड़ने के बाद भाजपा की टिकट पर विधायक बने हैं।